
ОБЩИНСКИ СЪВЕТ
ГР. БУРГАС



Д О К Л А Д Н А  З А П И С К А

От ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС

ОТНОСНО: Одобряване на предварителното съгласие за извършване на замяна на имоти, собственост на юридическо лице, подлежащи на отчуждаване, с имот частна общинска собственост, по реда на чл. 21, ал.4, предл.  второ и ал.5 от Закона за общинската собственост  

УВАЖАЕМИ  ОБЩИНСКИ  СЪВЕТНИЦИ,

С Решение № 43-7/26.06.2018г. на Общински съвет-Бургас е одобрен ПУП-ПУР за територията между път І-6 „Бургас-София“, път І-9 „Бургас-Варна“, Северен обходен път и ул.“Транспортна“, в разширението на строителните граници на гр.Бургас, в устройствени зони 13/Смф, 7/Оз, 07079824 по одобрения ОУП на гр.Бургас, с което се обособяват обслужващи улици, инфраструктурни коридори, пешеходни зони, нови квартали от кв.1 до кв.30 и се урегулират в тях нови УПИ, отредени „За КПС“, „За ТП“ и „За инженерно-техническа инфраструктура и озеленяване“. Решението е обнародвано в ДВ, бр.65 от 07.08.2018г. и ПУП- ПУР е влязъл в сила.
Видно от изготвен инвестиционен проект „Локален път от съществуващ локал за ПИ с идентификатор 07079.2.1375 до локала на пътния възел на път І-6 „София-Бургас“ със Северен обход на гр.Бургас и улица от О.Т.12- О.Т. 309- О.Т. 308 за обслужване на ПИ с идентификатор 07079.2.1399 по КК на гр.Бургас“, се засягат поземлени имоти и части от тях, находящи се в м.“Под шосето“, землище гр.Бургас, собственост на физически и юридически лица. 
За реализиране на инвестиционната инициатива по проекта, изготвен в съответствие с одобрения и влязъл в сила ПУП-ПУР за предвидено разширение на ОУП на гр.Бургас, е необходимо Община Бургас да придобие в собственост имоти и части от имоти в обхвата на проекта, за изграждане на улици.
С писмо рег. № 08-00-1564/16.11.2021г. от Зам.-кмет на Община Бургас в дирекция „Управление на общинската собственост“ са предоставени всички документи по влезлия в сила план, ведно със скици-проект на поземлените имоти, които се засягат от ПУП-ПУР. 
В обхвата на предвидените за отчуждаване имоти попадат  части от ПИ с идентификатор 07079.2.1734, целият с площ 3180 кв. м по КК на гр.Бургас, м.“Под шосето“,  трайно предназначение на територията: урбанизирана, начин на трайно ползване: за второстепенна улица и ПИ с идентификатор 07079.2.1737, целият с площ 4815 кв. м, с начин на трайно предназначение на територията -урбанизирана, начин на трайно ползване – за друг вид производствен, складов обект, по КККР на гр.Бургас, м.“Под шосето“, собственост на „Инд пропъртис“ ЕАД, ЕИК 203045351, със седалище и адрес на управление: гр.София, р-н „Витоша“, ул.“Околовръстен път“ №260, съгласно Договор за преобразуване чрез вливане от 21.07.2020г., вписан в Служба по вписвания –Бургас с вх.рег.№15268, акт №167, том 4/17.12.2020г.
Описаните имоти са  обособени от част от бивши имоти пл.№ 81, 82, 85 и 86 в масив 60, м.“Под шосето“, землище Бургас по недействаща карта на възстановената собственост, за които е влязъл в сила ПУП-ПРЗ, одобрен със Заповед № 623/10.04.2006г. на Зам.-кмет на Община Бургас.
След отразяване на ПУП-ПУР в КК на гр.Бургас, са изготвени скици- проект от СГКК-Бургас, като  частите от описаните имоти, предмет на отчуждаване, са обособени в отделни имоти с проектни идентификатори:
- ПИ с проектен идентификатор 07079.2.2882, с  площ 629  кв. м., при съседи: имоти с идентификатори 07079.2.1767, 07079.2.2911, 07079.2.2912, 07079.2.3903, 07079.2.2910 и 07079.2.1407 по одобрена КККР на гр.Бургас, съгласно скица- проект №15-309806/21.03.2023г. , издадена от СГКК-Бургас, обособен от бивш ПИ с идентификатор 07079.2.1734, целият с площ  3180 кв. м по КК, за изграждане на улица по влязъл в сила ПУП-ПУР, одобрен с Решение № 43-7/26.06.2018г. на Общински съвет-Бургас;
- ПИ с проектен идентификатор 07079.2.2911, с  площ 129  кв. м., при съседи: имоти с идентификатори 07079.2.2882 и 07079.2.3903 по одобрена КККР на гр.Бургас, съгласно скица-проект  №15-309834/21.03.2023 г, издадена от СГКК-Бургас, обособен от бивш ПИ с идентификатор 07079.2.1737, целият с площ  4815 кв. м по КК, за изграждане на улица по влязъл в сила ПУП-ПУР, одобрен с Решение № 43-7/26.06.2018г. на Общински съвет-Бургас;
и
- ПИ с проектен идентификатор 07079.2.2883, с  площ 1047 кв.м., при съседи: имоти с идентификатори 07079.2.3552, 07079.2.1738, 07079.2.2880, 07079.2.1370, 07079.2.2910, 07079.2.3902 и 07079.2.3901 по одобрена КККР на гр.Бургас, съгласно скица-проект №15-309810/21.03.2023г., издадена от СГКК-Бургас, обособен от бивш ПИ с идентификатор 07079.2.1734, целият с площ  3180 кв. м по КК, за изграждане на улица по влязъл в сила ПУП-ПУР, одобрен с Решение № 43-7/26.06.2018г. на Общински съвет-Бургас.
С цел прилагане  на ПУП-ПУР за предвидено разширение на ОУП на гр.Бургас, имотите, необходими за реализиране на инвестиционата инициатива са включени в Раздел VI "Отчуждаване за обекти на публичната общинска собственост" на Годишната програма за управление и разпореждане с общинската собственост на Община Бургас за 2023 г., приета с Решение по т.4 от дневния ред на заседание на Общински съвет – Бургас, проведено на 28.02.2023 г. (Протокол №49).
          В съответствие с изискванията на чл.25, ал.1 от ЗОС, обявление за предстоящо отчуждаване на имота, съдържащо информация за предназначението му съобразно влезлия в сила ПУП, основанието за отчуждаване, вид, местонахождение и размера на дължимото обезщетение, е публикувано на интернет страницата на Община Бургас на 24.02.2023г. и във вестниците: „Черноморски фар“, „Труд“  и „Телеграф“ на 24.02.2023г.
          Обявлението е поставено и на таблото за обяви на източната фасада на сградата на Община Бургас на ул."Александровска" № 26, както и в административната сграда на дирекция ЦАУ "Изгрев" при Община Бургас, находяща се бл.47, ж.к.“Зорница“, град Бургас.
  Със заявление вх. №70-00-2504/3/21.03.2023г. в Община Бургас дружеството „Инд пропъртис“ ЕАД, ЕИК 203045351, заявява, че не възразява срещу стартираната отчуждителна процедура и предлага при наличие на подходящ общински  имот дружеството да бъде обезщетено с равностоен общински имот за имотите, подлежащи на отчуждаване по реда на чл.21, ал.4 и ал.5 от ЗОС.
 По така внесеното заявление с писмо изх.№ 70-00-2504/1/27.03.2023г. Община Бургас уведоми  дружеството, че е извършила проучване и в случай на съгласие от негова страна, предлага да обезщети собственика с конкретен равностоен общински имот по реда на чл.21, ал.4 от ЗОС, представляващ част от ПИ с идентификатор 07079.2.1766, целият с площ 3791 кв. м по КК на гр.Бургас, разположен южно от собствените на дружеството имоти, както и че за посоченият имот е налице висяща и неприключила процедура по урегулирането му с ПУП-ПРЗ, като при урегулирането на ПИ с идентификатор 07079.2.1766 по КК може да бъде обособен самостоятелен имот с площ 1805 кв. м, съответстваща на площта, предвидена за отчуждаване от трите имота, включени в отчуждаването за реализиране на улица по влязъл в сила ПУП-ПУР за разширение на гр.Бургас , с функционално отреждане „за складово-производствени дейности“ и с показатели в съответствие с ОУП на гр.Бургас.
         Със заявление вх. №70-00-2504/3/03.05.2023г. в Община Бургас дружеството „Инд пропъртис“ ЕАД, ЕИК 203045351, изразява съгласие по отправеното предложение.
         Съгласно нормата на чл.21, ал.4 от ЗОС замяната е допустима преди издаване на  заповед за отчуждаване и с оглед на икономия на бюджетен ресурс, както и за реализиране на правото на равностойно обезщетение на собствениците на имоти, засегнати от отчуждителното производство когато има постигнато предварително съгласие за това. Този способ е допустим и съответства на нормите на чл.40, ал.1, предл.  последно, във връзка с чл.21, ал.4, предл. второ от ЗОС. 
         За реализиране на замяната следва да се актуализира и Годишната  програма за управление и разпореждане с общинска собственост за 2023г. приета с Решение по т.4 от дневния ред на заседанието на Общински съвет – Бургас, проведено на 28.02.2023г. (Протокол № 49) с оглед включване в същата  на имот с идентификатор 07079.2.1766, целият с площ 3791 кв. м по КК на гр.Бургас. 
         Предвид изложеното и на основание чл. 21, ал. 1, т. 8 от Закона за местното  самоуправление и местната администрация, чл. 8, ал. 9, т.3, във връзка с чл. 21, ал.4, предл.  второ и ал.5 от Закона за общинската собственост, предлагам Общински съвет - Бургас да вземе следните

Р Е Ш Е Н И Я:
I.       На основание чл. 21, ал. 1, т. 8 от Закона за местното  самоуправление и местната администрация, чл. 8, ал. 9, т.3 от ЗОС, Общински съвет-Бургас допълва Раздел VI.“Отчуждаване за обекти на публичната общинска собственост“ от Годишната  програма за управление и разпореждане с общинска собственост за 2023г. приета с Решение по т.4 от дневния ред на заседанието на Общински съвет – Бургас, проведено на 28.02.2023г. (Протокол № 49), с нова точка 4.1. „Имоти частна общинска собственост за извършване на замяна срещу имоти на граждани и юридически лица в процедура по отчуждаване“, подточка 4.1.1. „Поземлен имот с проектен идентификатор 07079.2.3885, с проектна площ от 1805 кв. м,  образуван от бивш ПИ с идентификатор 07079.2.1766, целият с площ 3791 кв. м по КК на гр.Бургас, за който е съставен Акт за частна общинска собственост № 6813/26.03.2012 г.
II. На основание чл. 21, ал. 1, т. 8 от Закона за местното  самоуправление и местната администрация, чл. 21, ал. 5 от ЗОС, Общински съвет-Бургас одобрява постигнатото предварително съгласие между Община Бургас и „Инд пропъртис“ ЕАД, ЕИК 203045351, със седалище и адрес на управление: гр.София, р-н „Витоша“, ул.“Околовръстен път“ №260, за извършване на замяна, по силата на която „Инд пропъртис“ ЕАД да прехвърли на Община Бургас правото на собственост върху собствените на дружеството имоти, представляващи: 
-ПИ с проектен идентификатор 07079.2.2911 с площ 129 кв. м, при съседи: имоти с идентификатори 07079.2.2882 и 07079.2.3903 по одобрена КККР на гр.Бургас, съгласно скица-проект  №15-309834/21.03.2023 г, издадена от СГКК-Бургас, обособен от бивш ПИ с идентификатор 07079.2.1737, целият с площ  4815 кв. м по КК.
- ПИ с проектен идентификатор 07079.2.2882 с  площ 629  кв. м., при съседи: имоти с идентификатори 07079.2.1767, 07079.2.2911, 07079.2.2912, 07079.2.3903, 07079.2.2910 и 07079.2.1407 по одобрена КККР на гр.Бургас, съгласно скица- проект №15-309806/21.03.2023г. , издадена от СГКК-Бургас, обособен от бивш ПИ с идентификатор 07079.2.1734, целият с площ  3180 кв. м по КК,
и
-ПИ с проектен идентификатор 07079.2.2883, с  площ 1047 кв.м., при съседи: имоти с идентификатори 07079.2.3552, 07079.2.1738, 07079.2.2880, 07079.2.1370, 07079.2.2910, 07079.2.3902 и 07079.2.3901 по одобрена КККР на гр.Бургас, съгласно скица-проект №15-309810/21.03.2023г., издадена от СГКК-Бургас, обособен от бивш ПИ с идентификатор 07079.2.1734, целият с площ  3180 кв. м по КК, 
в замяна на което Община Бургас да прехвърли на „Инд пропъртис“ ЕАД, правото на собственост върху имот–частна общинска собственост с проектен идентификатор 07079.2.3885, с площ от 1805 кв.м., образуван от  ПИ с идентификатор 07079.2.1766, целият с площ 3791 кв. м по КК на гр.Бургас, при граници на проектния имот: имоти с идентификатори 07079.2.2910, 07079.2.3884 и 07079.2.1765 по КК.
III. След влизане в сила на ПУП-ПРЗ за урегулиране на част от ПИ с идентификатор 07079.2.1766, целият с площ 3791 кв. м, обособена в ПИ с проектен идентификатор 07079.2.3885, с площ от 1805 кв. м, проект на договор по чл.21, ал.4 от ЗОС за замяна в съответствие с постигнатото предварително съгласие по т.II да се внесе за одобряване от Общински съвет Бургас.

Приложения: Заявления с вх. №70-00-2504/21.03.2023 и 70-00-2504/3/03.05.2023 г. в Община Бургас, подадени от „Инд пропъртис“ АД, скица- проект №15-309806/21.03.2023г. , издадена от СГКК-Бургас,  скица-проект  №15-309834/21.03.2023 г, издадена от СГКК-Бургас, скица-проект №15-309810/21.03.2023г., издадена от СГКК-Бургас; Договор за преобразуване чрез вливане от 21.07.2020г., вписан в Служба по вписвания –Бургас с вх.рег.№15268, акт №167, том 4/17.12.2020г., Служебен проект за ПУП-ПРЗ за ПИ с ид.07079.2.1766 по КК, Акт №6813/26.03.2012г. за частна общинска собственост, Скица №15-1267700/31.10.2022г., издадена от СГКК-Бургас, Протокол-Решение №24/09.11.2022г. на ЕСУТ, т.5, Заповед №3840/04.11.2022г. на Зам.-кмет на Община Бургас за допускане на ПУП-ПРЗ по реда на чл.124 а ал.2 от ЗУТ.


ДИМИТЪР НИКОЛОВ
Кмет на Община Бургас

Съгласували:

ЗЛАТИНА ГЕОРГИЕВА
Директор на дирекция ПНО

ЖИВКО ДИМИТРОВ
Директор на дирекция УОС

